LeroyDyer/wikipediaSW huggingface dataset:
Kampuni ya Sukari ya Mumias

Kampuni ya Sukari ya Mumias  ni kampuni ya sukari nchini Kenya. Ina makao yake makuu mjini Nairobi na operesheni zake katika mji wa Mumias. Jina lake hufupishwa kuwa MSC. Mumias imesajiliwa katika Soko la Hisa la Nairobi.

Mumias hufanya kazi ya utengenezaji na uuzaji wa sukari. Kampuni hii hukuza miwa; mashamba yake yenyewe hutoa hadi asilimia 7 ya mapato yake ya mwaka. Lakini hupata nyingi ya miwa yake kutoka zaidi ya wakulima 50,000 waliosajiliwa kama "out growers" wakiwa na zaidi ya 400 km ² chini ya kilimo. Pia imekuwa kifua mbele katika uzalishaji wa mafuta ya mitende ya hali ya juu katika maeneo mbalimbali ambayo hapo awali yalidhaniwa kuwa baridi mno kwa kulima kibiashara, kwa kushirikiana na Umoja wa Mataifa FAO. Mwaka wa 2005 Mkurugenzi Mkuu Evans Kidero alitangaza mipango ya upanuzi na kuingilia uzalishaji wa ethanol ili kufaidika na gharama kubwa ya mafuta.  Mumias iko katika Mkoa wa Magharibi katika eneo kijadi lilikwua makaazi ya kabila la Waluyia

Viungo vya nje
Mumias Sugar katika Google Finance

FAO: Mafuta ya mitende kuzaa matunda katika magharibi ya Kenya 

Kampuni zilizoorodheshwa katika Soko la Hisa la Nairobi
Kampuni za sukari
Kampuni za Kenya
Eneo bunge la Kasarani

Eneo bunge la Kasarani  ni eneo bunge la uchaguzi nchini Kenya. Ni mojawapo wa maeneo bunge kumi na saba katika Kaunti ya Nairobi. Eneo lote la bunge hili liko katika eneo la Baraza la Mji wa Nairibi. Lilikuwa linajulikana kama Eneo Bunge la Nairobi Northeast  katika uchaguzi wa miaka 1963 na 1969, na kama Eneo Bunge la Mathare katika uchaguzi wa kuanzia mwaka wa 1974 hadi uchaguzi mdogo wa mwaka wa 1994. Tangu uchaguzi wa 1997, limekuwa likijulikana kama Eneo Bunge la Kasarani.

Wabunge

Kata na Wadi

Marejeo

Viungo vya nje 
Eneo Bunge la Kasarani 

Maeneo bunge ya Kenya
Nairobi
My Love

"My Love" ni moja wa wimbo wa Westlife, ulitolewa kama singo kutoka katika albamu yao ya Coast to Coast.

Wimbo wa 'My love' ndio ulikuwa wimbo wa saba kufika katika nafasi ya kwanza katika chati ya Muziki ya uingereza. Wimbo huo ulishika nafasi ya thelathini na tano katika nyimbo zilizoongoza kwa mauzo kwa mwaka 2000, nchini Uingereza.

Mpangilio wa Nyimbo

CD Ya Kwanza 
 My Love (Radio Edit) - 3:52
 If I Let You Go (USA Mix) - 3:40
 Enhanced Section

CDm Ya Pili 
 My Love (Radio Edit) - 3:52
 My Love (Instrumental) - 3:52
 Enhanced Section (Including "My Love" Video)

Nyimbo za Video 
kwa upande wa video ya wimbo huu. Wimbo unaanza wakiwa  katika Stesheni ya reli, ambapo, Nicky Byrne anawataarifu wenzake kuwa, ndege yao iliyokuwa inafuatia imeahirishwa. Wenzake wanakasirika kutokana na habari hiyo, ambapo Bryan anasema kuwa, yeye anaenda nyumbani. Wengine wanamfuata na ndipo wimbo unaanza.

Shairi la kwanza linafanyika ndani ya uwanja wa ndege, na wakati wa kiitikio, mandhari inabadilika na kuwa eneo la mjini. Baada ya kiitikio cha kwanza kumailizika, mandhari inabadilika tena na kuwa katika eneo la barabara kubwa. Halafu tena katika Kiitikio cha pili, mandhari inabadilika na kuwa katika eneo la pwani. Halikadhalika katika kiitikio cha mwisho kundi hilo la Westlife, wanaimba wakiwa katika kilele wakionesha bahari pembeni mwa barabara kubwa.

Mtiririko wa Nyimbo

Viunga vya Nje 
 "My Love" Official Music video
 Official Westlife Website

Nyimbo za Westlife
Nyimbo za 2000
Mto Nairobi

Mto Nairobi ni mto unaopitia Nairobi, mji mkuu wa Kenya. Ndio mto mkuu katika beseni la mito ya Nairobi, mtandao wa mito kadhaa inayopita sambamba kuelekea mashariki. Mito yote katika beseni hilo hukutana mashariki mwa Nairobi na kuungana na Mto Athi, hatimaye kuelekea Bahari ya Hindi. 

Mingi kati ya mito hii ni myembamba na michafu sana. Mito ya Nairobi huchafuliwa na taka kutoka kilimo, makazi duni na viwanda.

Mkondo mkuu, Mto Nairobi, umeweka mpaka wa kaskazini mwa jiji. Mto huu umefanywa kanali katika sehemu nyingine.

Mto Nairobi una vijito kadhaa, kama vile (katika utaratibu wa kushuka kutoka kaskazini hadi kusini):

 Mto Ruiru
 Mto Kamiti 
 Mto Rui Ruaka
 Mto Karura 
 Mto Gitathuru (ama Getathuru)
 Mto Mathare 
 Mto Nairobi (kanali kuu)
 Mto Kirichwa
 Mto Motoine-Ngong 

Mto Motoine unafululiza katika Dimbwi la Nairobi, ziwa lililofanywa na wanadamu kutoa maji ya kunywa kwa wakazi wa Nairobi. Mbele zaidi huendelea kama Mto Ngong.

Baadhi ya kingo za mito pia zinajulikana kwa sifa mbaya ya ukosefu wa usalama. Mito hii hugawanya mji kutokana na ukosefu wa mapito yafaayo.

Wakati wa misimu ya mvua maji huongezeka, na kusababisha athari ya mafuriko katika mito yenye kingo zilizo chini.

Tazama pia
 Mito ya Kenya
 Mto Nairobi (Nyeri)

Ramani

Marejeo

Viungo vya nje 
 UNEP: Mpango wa Beseni ya Mito ya Nairobi 
 Geonames.org

Nairobi
Nairobi
Mto Galana
Mkoa

Mkoa ni eneo fulani ndani ya nchi ambalo ni ngazi ya utawala wa nchi ile. 

Matumizi ya jina hilo yanaweza kuwa tofauti kati ya nchi na nchi. Kwa kutafsiri vitengo vya utawala vya nchi mbalimbali wakati mwingine kuna mchanganyiko wa maneno "mkoa", "wilaya" na "jimbo" hasa kwa sababu matumizi ya maneno yanayolingana kwa ya Kiingereza "region", "district" na "province" hayafuati kila mara utaratibu maalumu.

Mikoa ya Tanzania na Kenya
Katika Tanzania na Kenya mkoa ni ngazi ya utawala chini ya serikali ya kitaifa hivyo ni kitengo cha ngazi ya kwanza; ndani ya mkoa kuna wilaya kama mgawanyo wa ngazi ya pili yaani ni kitengo chini ya ngazi ya kwanza ya mikoa.

Mikoa hii huwa ni vitengo vya utawala wa serikali kuu si maeneo yenye madaraka ya kujitawala na viongozi wanao chaguliwa kwa kura.
Kiongozi wa mkoa ni Mkuu wa Mkoa anayeteuliwa na rais wa taifa.

Mikoa chini ya majimbo
Nchi zenye muundo za shirikisho zinakuwa na majimbo au madola ndani ya taifa na kila jimbo au dola la shirikisho linaweza kuwa na mikoa yake ambayo ni ngazi ya pili katika mfumo huu. Ila tu si lazima kuwa na mikoa kuna pia wilaya moja kwa moja chini ya majimbo au madola ya shirikisho kama ngazi ya pili bila kutumia ngazi ya mikoa tena.

Mfano wake ni Ujerumani ambako majimbo nyingi huwa na nagzi za mkoa na chini yake wilaya na miji.

Kuna pia nchi zenye majimbo ya kiutawala yanayogawiwa kwa mikoa. Mfano wake ni China ambako majimbo hutawaliwa na viongozi kwa niaba ya serikali kuu na majimbo yale huwa na mikoa na wilaya kama ngazi za chini.

Ugawaji wa nchi
Densiti

Densiti ni kipimo cha kulinganisha masi na mjao wa gimba fulani. Alama yake ya kifizikia huwa ni ρ (rho). 

Gimba lenye densiti kubwa huwa na mada nyingi katika mjao fulani. Gimba lenye densiti dogo huwa na mada kidogo katika mjao uleule. Densiti kubwa husababisha ya kwamba sisi tunaita kitu "kizito".

Vipimo kwa kawaida vya densiti huwa ni g/cm3 na kg/m3. 

Maji yasiyo na chumvi ndani yake huwa na densiti 1. Lita 1 huwa na masi ya kilogramu 1. 

Kanuni yake ni 

au
 
Ambapo ρ ni densiti, m ni uzito, na V ni ujazo. Katika baadhi ya matukio (kwa mfano, katika sekta ya mafuta na gesi ya Marekani), densiti huelezewa kwa uwazi kama uzito wake kwa kitengo cha kiasi, [2] ingawa hii ni sahihi kisayansi - hii ni hasa hasa inayoitwa uzito maalum.

Kwa dutu safi densiti ina thamani ya namba sawa na mkusanyiko wa wingi. Vifaa tofauti huwa na densiti tofauti, na densiti inaweza kuwa na manufaa kwa utulivu, usafi na ufungaji. Osmium na iridium ni vitu vingi vinavyojulikana kwa hali ya joto na shinikizo lakini baadhi ya misombo ya kemikali inaweza kuwa kali.

Ili rahisi kupunguza kulinganisha kwa wiani katika mifumo tofauti ya vitengo, wakati mwingine hubadilishwa na wingi usio na kipimo "wiani wa jamaa" au "mvuto maalum", yaani uwiano wa wiani wa nyenzo na ule wa vifaa vya kawaida, kwa kawaida maji. Hivyo wiani wa jamaa chini ya moja ina maana kwamba dutu hupanda ndani ya maji.

Uzito wa vifaa hutofautiana na joto na shinikizo. Tofauti hii ni ndogo kwa ajili ya vilivyo na vilivyo na vidonge lakini kubwa zaidi kwa gesi. Kuongezeka kwa shinikizo kwenye kitu hupunguza kiasi cha kitu na hivyo huongeza wiani wake. Kuongezeka kwa joto la dutu (pamoja na chache chache) hupunguza wiani wake kwa kuongeza kiasi chake. Katika vifaa vingi, inapokanzwa chini ya matokeo ya maji kwa kuhamisha joto kutoka chini hadi juu, kutokana na kupungua kwa wiani wa maji yaliyowaka. Hii inasababisha kuongezeka kwa nyenzo zenye unene zaidi.

Fizikia
Vipimo
American British Academy

Shule ya American-British Academy, ilianzishwa mnamo Septemba 1987, iko katika mji wa Muscat, Oman, na ni moja kati shule za kimataifa zilizoanzishwa kwenye kanda la Uarabuni. Ni shule ya kibinafsi isiyo yenye kutoa faida; ambayo wanafunzi hawalali hapo. Inafundisha shule ya msingi na sekondari kwa lugha ya Kiingereza wa kigeni waliohamia mjini Muscat. Ikiwa na wanafunzi watokao nchi zaidi ya 60 mbalimbali kwenye jamii ya shule iliyo na wanafunzi 720, ABA inakuza ubora kielimu ndani ya muktadha wa kuheshimu na kuelewa utamaduni. Wanafunzi wenyewe hutoka nchi mbalimbali duniani kote na hakuna kabila iliyo na watu wengi zaidi kuliko nyingine.

ABA ina walimu wao kutoka mataifa 18 wanaofundisha kozi iliyo na changamoto na kutoa mkono wa kudumisha mazingira ya kimataifa ya mafunzo kwa wanafunzi. Walimu wengi huja kutoka nchi za Australia, Kanada, Uingereza, Marekani na New Zealand, lakini walimu kutoka nchi za Amerika ya Kusini, Mashariki ya Kati, Asia, na Ulaya si wengi mno, lakini wote huleta muktadha wa kimataifa katika shule hii.

ABA inatambulika kikamilifu na vyama vya Middle States Association of Colleges and Schools na European Council of International Schools. ABA pia ni "IB World School," iliyo na mamlaka ya kutoa International Baccalaureate katika shule ya msingi (Darasa 1-5), na International Baccalaureate kwa shule ya kati (Darasa 6-10), na diploma ya International Baccalaureate (Darasa 11-12).

Shule hii inajulikana kote kwenye Ghuba la Kiajemi kwa michezo, sanaa na mashindano ya ubunifu. ABA imekuwa mwenyeji wa mashindano mbalimbali ya michezo katika Ghuba na Mediterranean na pia ikafanya sherehe za michezo na sanaa [Academic Ganes and Junior and Senior Arts Festivals (EMAC)].

Muscat
Shule
Toyota Premio

Toyota Premio  ni gari lenye ukubwa wa kati lnalouzwa Ujapani na Toyota.

Premio ni gari ya kiwango cha juu hasa starehe ukilinganisha na Toyota Allion ambayo ina asili ya ujana. Magari haya yote mawili yalianzishwa wakati mmoja. Timu ya mbao na rangi ya chuma inapatia Premio sura ya ajabu na kuchukuliwa kuwa gari ya familia au mheshimiwa. Mabadiliko ya kisura yaliyofanywa katika Allion hayafanywi kwa Premio.

Katika masuala ya daraja, Premio imeundwa kujaza pengo kati ya Toyota corolla na Toyota camry.

Toleo la Kwanza (2001-2006)
Premio ni Halifa ya Toyota Corona na Corona Premio.
Toleo la Kwanza la Primeo lilizinduliwa mwezi wa Desemba 2001. Ilikuwa inapatikana kwa aina tatu za ukubwa wa injini ; 1.5L, 1.8L na 2.0L. 
Mwaka wa 2005, Premio ilinawirishwa kidogo ambayo ni dhahiri katika mataa yake ya breki ya Kisasa.

Toleo la pili(2007-Hadi Sasa)
Toleo la pili la Premio lilianza kuuzwa mwaka wa 2007. Bado linaendelea kujaza pengo kati ya corolla na camry, na ina sura ghali zaidi kuliko ya awali. Injini zinazopatikana bado ni sawa; 1.5L, 1.8L na 2.0L. G-BOKA iko kwenye orodha ya miundo ya kujitakia.

Picha

Viungo vya nje

Magari ya Toyota
Magari yaliyoanzishwa mwaka wa 2001
Magari yanayosonga kwa magurudumu yote
My Life

"My Life" ni kibao cha tatu cha rapa The Game kutoka katika albamu yake ya tatu, LAX ambao ilitolewa mnamo tar. 22 Agosti 2008. Wimbo umetayarishwa na Cool na Dre, ukimshirikisha Lil Wayne, na ipo kama jinsi nyimbo zake nyingi za karibuni alizotoa Lil Wayne, anatumia kionjo cha Auto-Tune kwa ajili ya kiitikio.

Historia

Kurekodi
Watayarishaji Cool na Dre wametoa makala ya video yanayoonyesha namna walivyotengeneza biti la wimbo huu.

The Game alizungumza juu ya kazi yake waliyofanya na Lil Wayne na kueleza:

Nafasi ya chati
"My Life" ilitolewa kwa mara ya kwanza kupiti maduka ya iTunes huko Amerika ya Kaskazini kwa ajili upakuaji wa dijitali. Nchini Marekani, iliingia kwa kushika nafasi ya #21 kwenye chati za Billboard Hot 100 inaifanya kuwa kibao pekee cha The Game kushika nafasi ya juu sana kwenye chati. Pia iliingia na kushika nafasi ya #32 kwenye Pop 100 ambayo pia inashughulika na masuala ya upakuaji mkondoni. Huko nchini Kanada iliingia na kushika nafasi ya #42 kwenye chati za Canadian Hot 100 na wiki hiyohiyo pia ikaingizwa kwenye orodha upakuaji mkondoni. Kwenye chati za UK Singles Chart ma kushika nafasi ya #34.

Marejeo

Nyimbo za 2008
Nyimbo za The Game
Nyimbo za Lil Wayne
Bimbo Odukoya

Abimbola Rosemary "Bimbo" Odukoya (nee Abimbola Rosemary Williams; mara nyingi aliitwa "Mchungaji Bims," ; 12 Septemba 1960 - 11 Desemba 2005) alikuwa mchungaji na mhubiri wa runinga kutoka Nigeria ambaye alikuwa ameolewa na mwanzilishi wa Kanisa la chemchemi ya uzima, Taiwo Odukoya.

Odukoya alipokea zaidi ya tuzo 60 kitaifa na kimataifa kwa mchango wake wa ujenzi wa taifa, maendeleo ya nchi yake, Nigeria, na kanda ndogo ya Afrika Magharibi, na kwa uongozi kama mwanamke wa kiwango cha maadili na mfano wa kuigwa na wengi Kma mwandishi, mwinjilisti wa runinga maaarufu, msemaji katika mikutano ya kiwango cha juu,mshauriwa vijana na mshauri wa ndoa, alikuwa mmoja wa watu kadhaa waliochaguliwa kwa Samsung kuwakilisha Nigeria katika kubeba mwenge wa Olimpiki mjini Athens, Ugiriki katika 2004 Olympic Games.

Maisha
Odukoya alisoma Historia na Akiolojia katika Chuo Kikuu cha Ibadan ambapo yeye alpipata shahada ya Sanaa . Mchungaji Bimbo alifunga ndoa na Mchungaji mwanzilishaji wa Kanisa la chemchemi ya uzima, Mchungaji Taiwo Odukoya, na wakapata watoto watatu.

Alianza kazi yake kwenye jumba la taifa la usanii mjini Lagos na muda mfupi baadaye kujiuzulu na kuwa mchungaji wa kila saa. Kutoka 1987-1999, yeye aliwahi kuwa mkuu wa idara ya ushauri katika TREM chini ya uongozi wa Askofu Mike Okonkwo.

Wakati wa kifo chake, alikuwa mchungaji mkuu mwandamizi katika kanisa la chemchemi ya uzima na Rais wa Ugunduzi kwa Wanawake.

Alikuwa mwenyeji wa hawajaolewa na walioolewa, kipindi cha televisheni kilichoonyeshwa nchini na kimataifa ambacho kilihusika na masuala ya watu wanayokabili katika mahusiano ya ndoa na kuongozwa na kanuni za kibiblia. Alijulikana kama msemaji mashuhuri katika mkutano nchini Nigeria na wakati mwingine kiwango cha kimataifa.

Kifo
Bimbo Odukoya alipanda ndege ya Kampuni ya huduma za ndege ya Sosoliso nambari 1145 iliyokuwa ikisafiri Bhari Harcourt kutoka Abuja. Tarehe 10 december 2005 ndege hyo ilipata ajali wakati ilipokuwa ikishuka Uwanja wa ndege wa Kimataifa wa Bahari Harcourt; Bimbo alinusurika matokeo ya awali na alikufa kutokana na majeraha tarehe 11 Desemba 2005.

Vitabu Alivyoandika
 Jinsi ya kuchagua Mwenzako wa Maisha , na Bimbo Odukoya,  "xulon Press (15 Oktoba 2005)
 Kuishi Huru, kutatua vikwazo  na Bimbo Odukoya, Wachapishaji wa Grace Spings , Inc, 2006
 Kuishi Huru, Kutatua shida ya Kujisaga  na Bimbo Odukoya,Wachapishaji wa Grace Springs , Inc, 2006
 Maisha ya binafsi, Watu wa Kweli, Masuala ya Kweli ,Shauri la hekima  na Bimbo Odukoya,Wachapishaji Grace Springs , Inc, 2006

Marejeo

Viungo vya nje
 Hata katika kifo, Bimbo Odukoya aongea 
 Maelezo mafupi ya Mchungaji Bimbo 
 Tovuti ya Kanisa la Chemichemi ya Maisha .
 Tovuti ya singi wa Mchungaji Bimbo Odukoya 
 Vitabu vya Mchungaji Bimbo 

Waliozaliwa 1960
Waliofariki 2005
Watu wa Nigeria
Christophe Maé

Christophe Maé  (alizaliwa 16 Oktoba 1975) ni mwimbaji kutoka Ufaransa ambaye amecheza nafasi ya Monsieur katika musiki wa Le Roi Soleil tangu mwaka wa 2005. Anajulikana kwa nyimbo kama "Ça marche" na "Et makamu wa Versailles".

Kazi
Mae alijifunza kucheza zeze akiwa umri wa miaka 6, na baadaye alianza kucheza gitaa na hamonika akiwa na umri wa miaka 16 baada ya yeye kupatikana na ugonjwa sugu. Alisema kuwa huo ndio ulikuwa wakati aliongozwa na Stevie Wonder

Toleo
Albamu yake ya kwanza iliitwa Sa Danse Donne,  na ilitolewa 2002-2003. Albamu hii haikuchukuliwa kama albamu yake ya kwanza ya studio. Alitowa albamu yake ya kwanza ya studio, Mon paradis  (My Paradiso) mnamo tarehe 19 Machi 2007, pamoja na nyimbo kama "On s'attache", "qu'on tovuti Parce jamais" na "Ça fait mal". Wmbo wake wa nne ni "Belle Demoiselle".
Mon Paradis  ilikuwa albamu ya pili bora kuuza katika Ufaransa mwaka wa 2007 baada ya Life in Cartoon Motion na Mika, kuuza zaidi ya albamu 900 000 hadi leo.

Maé alifungua mkataba katika Grand Rex mjini Paris na kwa cher katika Zénith de Paris, katika mwaka wa 2004.

Mfumo wa Kuimba
Muziki wake mkubwa uko katika mfumo wa mazingira sikizi. Amewataja Bob Marley, Ben Harper, Tracy Chapman, na Jack Johnson vile vile waimbaji na waandishi nnyimbo kutoka Ufaransa Francis Cabrel na Gerald De Palmas kama washauri wake.
Alianza kujifunza hamonika kama kodi kwa Stevie Wonder, ambaye amemtaja kama mshawishi mkubwa kimuziki.

Maisha ya Kibinafsi.
Amefunga ndoa na Nadège Maé.. Mwana wao wa kwanza, anayejulikana kama Jules, alizaliwa mwezi wa Machi 2008.

Diskografia

Albamu za studio

Nyimbo Zake

Tuzo
 Tuzo za muziki za NRJ
 2007: Ufunuo wa Kifaransa wa mwaka
 2008: Mwananume Mfaransa msanii wa mwaka
 2008: Wimbo wa Kifaransa wa mwaka kwa On s'attache
 2009: Mwananume Mfaransa msanii wa mwaka
 2009: Wimbo wa Kifaransa wa mwaka kwa Belle demoiselle
 Victoires de la musique
 2008: ufunuo wa Umma wa mwaka
 World Music Awards
 2008: Msanii Mfaransa wa mwaka
 Mengine
 2008: Mshindi wa wimbo wa mwaka TF1

Marejeo

Viungo vya nje
 Tovuti Rasmi
 Myspace Rasmi

Waliozaliwa 1975
Waimbaji wa Ufaransa
Watu walio hai
Watu kutoka Vaucluse
Rais wa Afrika Kusini

Rais wa Jamhuri ya Afrika Kusini ni mkuu wa nchi na kiongozi wa serikali chini ya katiba ya Afrika Kusini. Kuanzia mwaka 1961 hadi 1994, mkuu wa nchi alikuwa anaitwa Rais wa Nchi.

Rais anachaguliwa na wabunge wa kitengo cha chini (National Assembly) cha Bunge la Afrika Kusini. Kwa kawaida huwa kiongozi wa chama kikubwa zaidi bungeni, ambacho kimekuwa African National Congress tangu uchaguzi wa kwanza baada ya kupinduliwa kwa apartheid (ubaguzi wa rangi) uliofanyika tarehe 27 Aprili 1994. 

Rais wa kwanza kuchaguliwa chini ya katiba mpya alikuwa Nelson Mandela, ambaye alifuatwa na Thabo Mbeki mwaka wa 1999, kufuatiwa na Kgalema Motlanthe mnamo Septemba 2008 na kisha Jacob Zuma mnamo Mei 2009. Katika § 5, sehemu ya 88, katiba inaruhusu wakati wa Rais ofisini kuwa mihula miwili. Marais huchaguliwa kila baada ya uchaguzi wa wabunge, na uchaguzi huu huwapa marais muda wa miaka mitano, pamoja na nafasi ya kurudishwa mara moja.

Chini ya katiba ya mpito (lililokubaliwa kuanzia mwaka wa 1994 hadi 1996), kulikuwa na Serikali ya Muungano wa Taifa, ambapo mbunge kutoka chama cha upinzani alipewa nafasi kama Naibu wa Rais. Pamoja na Mbeki, rais wa mwisho wa nchi, F.W. De Klerk pia alihudumu kama Naibu Rais, katika uwezo wake kama kiongozi wa chama cha kitaifa ambacho kilikuwa chama kikubwa cha pili katika bunge jipya. Lakini De Klerk alijiuzulu baadaye akaenda upande wa upinzani na chama chake.

Mamlaka ya Rais 
 Mkuu wa Nchi na Serikali ya Jamhuri ya Afrika ya Kusini
 Kiongozi wa Baraza la Mawaziri
 Huteua mawaziri na wajumbe wa Baraza la Mawaziri
 Hutuza na kufikilia Maamri ya Kitaifa ya Nchi
 Chifu-wa-kuamuru wa kikosi cha ulinzi cha kitaifa cha Afrika Kusini
 Humteua Chifu Mkuu wa Taifa
 Lazima apitisha miswada yote, marekebisho yote na sheria zote
 Anaweza kutangaza vita au amani

Rais anajulikana kama: "Mheshimiwa" au "Bwana / Bibi Rais" .

Ofisi rasmi ya Rais iko Majengo ya Umoja (Union Buildings) mjini Pretoria na Tuynhuys mjini Cape Town. Makazi yake ni Mahlamba Ndlopfu mjini Pretoria na Genadendal mjini Cape Town.

Orodha ya Marais wa Afrika ya Kusini (1961-hadi leo)

Wake wa Rais 
 1994 - 1996 Winnie Madikizela-Mandela
 1996 - 1998 Kwanza Binti Zindzi Mandela-Hlongwane
 1998 - 1999 Graca Machel
 1999 - 2008 Zanele Mbeki
 2008 - 2009 Mapula Motlanthe 
 2009 - 2018 Sizakele Zuma (MaKhumalo - mke rasmi)

Muda

Angalia pia 
 Orodha ya Marais wa Kitaifa wa Afrika Kusini
 Orodha ya Mawaziri Wakuu wa Afrika Kusini
 Gavana-Mkuu wa Umoja wa Afrika Kusini
 Marais wa Jamhuri ya Afrika Kusini (1857-1902)
 Siku ya Uhuru
 Orodha ya Marais
 Marais wa Afrika Kusini
 Siasa ya Afrika Kusini
 Orodha za Afrika Kusini

Marejeo

Viungo vya nje 

 Ofisi za Prezidenti

Afrika Kusini
 
Afrika Kusini
Swear It Again

"Swear It Again" ni wimbo kutoka kwa kundi la Westlife. Wimbo huu uliotoka kama single ya kwanza kutoka katika kundi la Westlife. Ulishika nafasi ya kwanza katika chati ya muziki wa Uingereza Ufalme wa Muungano,Ilifanikiwa kuuza nakala 182,000 katika wiki ya kwanza tangu itoke.Wimbo huu umekuwa wimbo kati ya nyimbo kumi na nne kufika namba moja katika chati ya muziki wa Uingereza

Hadi sasa, wimbo huu, ndio umekuwa wimbo pekee wa kundi la Westlife kuwahi kufanya vizuri katika chati ya muziki ya Marekani kufika namba 20, na kuweza kushika nafasi ya 75, katika chati ya muziki ya Marekani halikadhalika kuwa kati ya nyimbo 100 bora zaidi kwa mwaka 2000. Wimbo huu uliimbwa moja kwa moja katika mashindano ya urembo ya Marekani ya chini ya miaka ishirini kwa mwaka 2000

Hadi sasa, wimbo huu umeuza nakala zaidi ya 400,000 katika nchi za Uingereza na Marekani. na kushika nafasi ya pili katika chati ya muziki ya Marekani na kufanikiwa kufikia malengo yaliyotarajiwa kufikiwa nchini humo.

Wimbo wa Until The End of Time, wimbo kutoka kwa mwimbaji kutoka Bara la Asia, ulitoka kama single nchini Taiwani na nchini Ubelgiji. Toleo la Ubelgiji lilijumuisha nyimbo kama  Let's Make Tonight Special na katika kalenda za siku za kuzaliwa za watu maarufu nchini humo na katika wavuti.

Mtiririko wa Nyimbo

CD ya Kwanza ya Uingereza
 Swear It Again (Radio Edit) - 4:04
 Forever - 5:05
 CD-Rom (Interview & Video Clips)

CD ya pili ya Uingereza
 Swear It Again (Radio Edit) - 4:04
 Swear It Again (Rokstone Mix) - 4:07
 Ronan Keating Interview - 3:36

CD ya Australia
 Swear It Again (Radio Edit) - 4:04
 Sweat It Again (Rokstone Mix) - 4:07
 Forever - 5:05
 Ronan Keating Interview - 3:36
 Enhanced Section (Interview and Video Clips)

Cd ya Asia
 Swear It Again (Radio Edit) - 4:04
 Until The End Of Time (Unreleased in the UK) - 3:12
 Let's Make Tonight Special (Unreleased in the UK) - 4:57
 Don't Calm The Storm (Unreleased in the UK) - 3:47
 Forever - 5:05
 Everybody Knows - 4:09
 Ronan Keating Interview - 3:36

CD ya Marekani
 Swear It Again (Radio Edit) - 4:04
 My Private Movie (Snippet)
 I Don't Wanna Fight (Snippet)
 Can't Lose What You Never Had (Snippet)
 Flying Without Wings (Snippet)

Nyimbo za video

Toleo la Uingereza
Video hii ilitengenezwa na bendi hii katika studio ndogo, wakati waimbaji hawa wakiimba katika jukwaa huku taa mbalimbali zikiwamulika. Na pia Kutengeza vido ya rangi nyeusi na Nyeupe katika studio zao wenyewe.

Ikiongoza na Wayne Isham ilitoka kwa mara ya kwanza mwezi Mei 1999.

Toleo la Marekani
Toleo la Marekani linaonesha kundi hili likiwa katika eneo la kuoshea magari na baadae wakiwa wanasafisha gari la rangi nyeupe.

Wimbo huu wa Video uliiongozwa na Nigel Dick na ulitoka kwa mara ya kwanza mwezi Juni 2000.

Historia ya Kutoka

Chati

Chati ya Mwisho wa Mwaka

Wafanyakazi

Mapato ya Nyimbo

Kutenganezwa kwa CD

Marejeo

Viunga vya Nje
 "Swear It Again" (UK Version) Official Music video
 "Swear It Again" (US Version) Official Music video
 Official Westlife Website

Nyimbo za Westlife
Nyimbo za 1999
Ogopa Deejays

Ogopa Deejays ni timu ya kutengeneza na kurekodi muziki katika studio ya Kenya iliyoanzishwa mwisho wa miaka ya 1990 ambayo ilipata umaarufu katika kanda ya Afrika Mashariki kutokana na viwango vyake vya juu vya kutengeneza muziki.

Historia 
Ogopa Deejays walianza kuwatengenezea wasanii kama vile Bebe Cool, Chameleon, Redsan na Nameless nyimbo motomoto. Ogopa Deejays wamedaiwa kwa upana kusaidia kukuza muziki wa Kenya wa kisasa kutoka kwa hali ya kutojulikana. Wao pia wanapongezwa kwa kuunda mtindo wa muziki wa Boomba (wakati mwingine muziki huu unafahamika kama Kapuka) ambao ni wa kisasa wa Kenya na ambao ni mchanganyiko wa “hip hop” na “Dancehall” uliyoshawishiwa na ngoma na midundo za Kiafrika. Baadaye wao walianzisha Ogopa Productions ambayo haitengenezi muziki pekee lakini pia huandaa matukio. 

Wametoa Albamu tatu ambazo zinajumuisha nyimbo za wanamuziki tofauti na Albamu kadhaa za wasanii wao.  Albamu yao ya kwanza ilitolewa mwaka wa 2001 na ilikuwa maarufu sana katika kanda ya Afrika Mashariki.  Pia wao ndiyo waliowaonyeha mashabiki talanta za marehemu E-Sir na K-Rupt.  Wanajulikana sana na alama yao maarufu ya uso mwekundu unaopiga nduru.

Watu walioanzisha Ogopa DJ's ni mandugu Francis na Lucas Bikedo pamoja na meneja Banda.  Nadra wao huonyesha nyuso zao hadharani na wao hukataa picha zao kuchukuliwa au kuchapishwa na vyombo vya habari vya Kenya.

Studio zao ziko katika mtaa wa South B mjini Nairobi. Wao pia wameanzisha studio nyingine katika nchi za Namibia na Afrika Kusini, inayojulikana kama Ogopa Butterfly.  Wao wamewatengenezea muziki kundi la vipusa wawili wenye makao mjini Windhoek, Namibia wanaojulikana kama Gal Level na mwanamuziki Faizel MC ambaye anaasili ya Kikenya na Kinamibia.

Orodha ya wasanii wa Ogopa Deejays 
Orodha hii ni ya wasanii ambao wamesainiwa na Ogopa DJ's angalau wakati mmoja wa wasifu wao(wasanii ambao mara kwa mara wamerekodi na Ogopa wameondolewa):

Amani
Ngoni
Big Pin
Chameleone
Nameless
Juma Nature
E-Sir
Kleptomaniax 
K-Rupt
Longombas
Mr. Googz & Vinnie Banton
Mr. Lenny & Kunguru
Redsan
Tattuu
Wahu

Marejeo

Viungo vya nje 
Ogopa Deejays Official Website 
Ogopa Butterfly 
Mahojiano na DJ Edu Mahojiano ya BBC na DJ Edu kuhusu muziki wa Kenya.

Studio za Kenya
Studio za muziki wa hip hop
Tulancingo, Hildago

Tulancingo (jina rasmi: Tulancingo de Bravo) ni mji mkubwa katika jimbo la Hidalgo upande wa mashariki - kusini ya jimbo. Kwa mujibu wa sensa iliyofanyika mnamo mwaka wa 2005, mji una wakazi wapatao 129,935 wanaoishi katika mji huu. Uneo lake ni 290.4 km².

Mji ulianzishwa mwaka 1869.

Miji ya Mexiko
Simba wa Yuda

Simba wa Yuda (kutoka Kiebrania אריה יהודה, Aryeh Yehuda) ni ishara ya kiutamaduni katika Uyahudi, hasa la kabila la Yuda.

Simba wa Yuda na Uyahudi
Katika Uyahudi, jina la Yuda (kwa Kiyahudi: Yehuda), mwana wa Yakobo, ni asili ya kabila la Yuda - lililoashiriwa kijadi na alama ya simba. Ni kwamba katika kitabu cha Mwanzo, Yakobo-Israeli anamwashiria mwana wake Yuda kama Gur Aryeh  גּוּר אַרְיֵה יְהוּדָה, yaani "mwana simba" (Mwanzo 49:9) alipokuwa akimbariki

Simba wa Yuda katika Ukristo
Katika Ukristo, Simba wa Yuda alikuwa Yesu. Jina hilo limo katika Agano Jipya, kitabu cha Ufunuo 5:5: "Na mmoja wa wale wazee akaniambia, 'Usilie: tazama, Simba wa kabila la Yuda, mjukuu maarufu wa Daudi, amefungua kitabu, na amefungulia mihuri yake saba'." Kwa sababu hiyo pia mashirika ya Kikristo hutumia jina Simba wa Yuda kama alama au hata jina lao.

Simba wa Yuda nchini Ethiopia

Mila ya Ethiopia, iliyofafanuliwa katika maandiko ya karne ya 13, "Kebre Negest", inadai kuwa Waisraeli  kadhaa waliongozana na Malkia wa Sheba aliporejea kutoka kumzuru Mfalme Sulemani huko Yerusalemu, akiwa na mimba ya mwanzilishi wa nasaba, Menelik I, aliyoipata kwa Solomoni. Wote Wakristo na Wayahudi wa Ethiopia wanakubaliana kuwa wahamiaji hao walikuwa hasa wa makabila ya Dan na Yuda; hivyo kaulimbiu ya Ge'ez Mo `a 'Anbessa Ze'imnegede Yihuda ("Simba wa kabila la Yuda ameshinda"), pamoja na majina ya Kaisari (Mfalme wa Wafalme) katika Nasaba ya Solomoni. 

Alama ya Simba wa Yuda ni maarufu katika bendera, sarafu, n.k. na bado inaonekana kote kama ishara ya kitaifa. Baada ya kuanguka kwa Ukomunisti wa Derg mwaka wa 1990 na ongezeko la athari za Magharibi, kikundi cha kisiasa kwa jina Mo'a Anbessa  kiliweza kujitokeza.

Simba wa Yuda katika Rastafari
Katika Rastafari, "Simba wa Yuda" huwakilisha Mfalme Haile Selassie I wa Ethiopia, aliyepokea taji tarehe 2 Novemba 1930 amoja na vyeo kama Mfalme wa Wafalme, Bwana wa Mabwana, na Simba wa kabila la Yuda, Mteule wa Mungu na Nguvu ya Utatu. Warasta huchukulia kwamba Selassie ni mjukuu wa Israeli na kabila la Yuda kupitia Mfalme Daudi na mwanae Suleiman, na kwamba yeye pia ni Simba wa Yuda aliyetajwa katika Kitabu cha Ufunuo.

Maana nyingine
 Simba wa Yuda ni wimbo katika albamu ya Prince ya Sayari Dunia
 Mwimbaji kutoka Sweden Robyn pia anajulikana kama "Simba wa Yuda" katika mwanzo wa albamu aliyoipa jina lake
 Jina la albamu ya kwanza ya Bendi ya nyimbo aina ya metal, Woe of Tyrants' ni "Tazama Simba" (Rekodi za Mahakama , Juni 2007).

Marejeo

Viungo vya nje 
 Simba katika sanaa ya Wayahudi
 Jewish Heraldry
Biblia
Uyahudi
Ethiopia
Yesu Kristo
Usawa wa kijinsia

Usawa wa kijinsia ni lengo la jitihada za kuleta usawa kati ya jinsia zote mbili na kuondokana na dhuluma mbalimbali za jinsia moja dhidi ya nyingine zilizotawala historia ya binadamu.

Usawa wa kijinsia unahusiana na haki za binadamu, hasa haki za wanawake na maendeleo ya kiuchumi. UNICEF inafafanua usawa wa kijinsia kama "kusawazisha uwanja wa kucheza kwa wasichana na wanawake kwa kuhakikisha kwamba watoto wote wana fursa sawa ya kuendeleza vipaji vyao".

Mfuko wa Idadi ya Watu wa Umoja wa Mataifa (United Nations Population Fund) ulitangaza usawa wa kijinsia "kwanza kabisa kama haki ya binadamu".

Usawa wa kijinsia ni mojawapo kati ya malengo ya "mradi wa Milenia" wa Umoja wa Mataifa unaotarajia kumaliza umaskini ulimwenguni ufikapo mwaka 2015; mradi huo unadai, "Kila lengo linahusiana moja kwa moja na haki za wanawake, na jamii ambamo wanawake hawana haki kama za wanaume kamwe haziwezi kufanikisha maendeleo kwa namna endelevu".

Hivyo, kukuza usawa wa kijinsia kunaonekana kama himizo kwa mafanikio makubwa ya uchumi. Kwa mfano, mataifa ya Kiarabu ambayo yanawanyima wanawake usawa yalionywa katika ripoti iliyofadhiliwa na Umoja wa Mataifa mwaka 2008 kwamba kitendo cha kuwanyima mamlaka wanawake ni kipengele muhimu kinachodhalilisha kurudi kwa mataifa hayo katika nafasi ya kwanza ya uongozi wa dunia katika biashara, elimu na utamaduni.

Tazama pia
 Ufeministi

Marejeo

Viungo vya nje 
 WomenWatch, Mtandao wa Internet wa Umoja wa Mataifa wa Usawa wa Jinsia na Uwezeshaji wa Wanawake
 Uwezeshaji wa Wanawake Timu ya Kijinsia ya Mpango wa Maendeleo ya Umoja wa Mataifa
 GENDERNET, Jukwaa la kimataifa la wataalamu wa jinsia wanaosaidia usawa. Ushirikiano wa Maendeleo ya Ukurugenzi wa Shirika la Ushirikiano wa Kiuchumi na Maendeleo
 , Shughuli za kijinsia katika kituo cha OECD.
 Usawa wa kijinsia kama Smart Economics Benki ya Dunia
 The Local Usawa wa kijinsia katika Uswidi (Mkusanyo wa habari)
 Women Can Do It! 
 Sexism Discussion Group 
 Usawa wa kijinsia na Upendo wa Kiromantic  
 Usawa wa kijinsia unaofuata 
 The OneWorld Guide to Gender Equality 

Jinsia
Elimu jamii
Sheria
Waogiek

Waogiek (kwa jina lingine Waokiek au Waakiek, ingawa jina Akiek hutambulisha hasa tawi mojawapo la kabila hilo; waliitwa pia Wandorobo -tar. chini-), ni kabila la Waniloti linalopatikana kaskazini magharibi mwa Tanzania, kusini mwa Kenya (kwenye Msitu wa Mau), na magharibi mwa Kenya (kwenye msitu wa Mlima Elgon). 

Mnamo mwaka wa 2000 idadi ya Waogiek ilikadiriwa kuwa 36,869, ingawa waongeaji wa lugha ya Kiakiek, mojawapo ya lugha za Kiniloti, walibaki kuwa takribani watu 500 tu . Waogiek wengi wamebadilisha lugha zao hadi zile za wakazi wanaowazunguka: Waakiek kaskazini mwa Tanzania kwa sasa wanaongea lugha ya Kimaasai nao Waakiek walio Kinare, Kenya, wanaongea lugha ya Kikikuyu. 

Waogiek ni baadhi ya kundi la makabila walio wawindaji-wakusanyaji nchini Kenya na Tanzania ambao kwao jina Dorobo or Ndorobo (jina lenye asili ya Kimaasai ambalo kwa sasa linachukuliwa kama tusi) limetumika.

Mizozo ya mashamba 
Waogiek mara nyingi wametoa malalamiko yao dhidi ya serikali ya Kenya kwa kutoshughulikiwa matakwa yao, haswa kwa kunyang'anywa mashamba yao kwa njia haramu.

Tanbihi

Marejeo 
 Heine, Bernd (1973) 'Vokabulare ostafrikanischer Restsprachen', Afrika und Übersee , 57, 1, pp. 38–49.
 Kratz, Corinne A. (1981) "Are the Okiek really Masai? or Kipsigis? or Kikuyu?" Cahiers d'Études Africaines.  Vol. 79 XX:3, pp. 355–68.
 Kratz, Corinne A. (1986) 'Ethnic interaction, economic diversification and language use: a report on research with Kaplelach and Kipchornwonek Okiek', Sprache und Geschichte in Afrika , 7, 189—226.
 Kratz, Corinne A. (1989) "Okiek Potters and their Wares." In Kenyan Pots and Potters.  Edited by J. Barbour and S. Wandibba. Nairobi: Oxford University Press.
 Kratz, Corinne A. (1994) Affecting Performance: Meaning, Movement and Experience in Okiek Women's Initiation.  Washington DC: Smithsonian Institution Press.
 Kratz, Corinne A. (1999) "Okiek of Kenya." In Foraging Peoples: An Encyclopedia of Contemporary Hunter-Gatherers.  Edited by Richard Lee and Richard Daly. Cambridge: Cambridge University Press, pp. 220–224.
 Kratz, Corinne A. (2000)"Gender, Ethnicity, and Social Aesthetics in Maasai and Okiek Beadwork." In Rethinking Pastoralism in Africa: Gender, Culture, and the Myth of the Patriarchal Pastoralist.  Edited by Dorothy Hodgson. Oxford: James Currey Publisher, pp. 43–71. 
 Kratz, Corinne A. (2001) "Conversations and Lives." In African Words, African Voices: Critical Practices in Oral History.  Edited by Luise White, Stephan Miescher, and David William Cohen. Bloomington: Indiana University Press, pp. 127–161.
 Kratz, Corinne A. (2002) The Ones That Are Wanted: Communication and the Politics of Representation in a Photographic Exhibition.  Berkeley: University of California Press.
 Rottland, Franz (1982) Die Südnilotischen Sprachen: Beschreibung, Vergelichung und Rekonstruktion  (Kölner Beiträge zur Afrikanistik vol. 7). Berlin: Dietrich Reimer. (esp. pp. 26, 138-139)

Viungo vya nje 
 The Ogiek People 

Makabila ya Tanzania
Makabila ya Kenya
USLWA
Ababu Namwamba

Pius Tawfiq Namwamba Ababu  ni mwanasiasa wa Kenya. Mwanachama wa Orange Democratic Movement Namwamba alichaguliwa kuwakilisha Budalangi Constituency katika Bunge la Kenya katika uchaguzi wa ubunge wa Kenya, 2007.

Ababu Namwamba ni Mwanasheria wa umma anayezingatia haki za binadamu za kimataifa na sheria ya kikatiba, na mwandishi wa gazeti mojawapo zinayoongoza nchini Kenya. Alizaliwa Uganda na wazazi waKenya na kukulia nchini Kenya.

Elimu
Ababu Namwamba alikuwa mwanafunzi wa Humphrey Fellowship (Fulbright)  na ana digirii ya juu ya sheria katika Masomo ya sheria ya kimataifa kutoka Chuo kikuu cha Marekani cha sheria cha Washington, digirii ya juu ya Sheria kutoka Chuo Kikuu cha Nairobi na shahada ya sheria kutoka Shule ya Sheria ya Kenya.

Kazi ya Sheria
Yeye ndiye mwanasheria mkuu katika Chambers of Justice, ambalo ni shirika la maslahi ya umma lililoanzishwa mwaka 2002. Yeye pia ana kampuni yake ya kisheria, Ababu Namwamba & Co mjini Nairobi, Kenya. Mheshimiwa Namwamba amechangia pakubwa katika mapambano ya kidemokrasia nchini Kenya, kutoka siku zake kama kiongozi wa wanafunzi katika Chuo Kikuu cha Nairobi. Tangu mwaka 2003, amekuwa akipigania demokrasia na utawala bora nchini Kenya katika mchakato wa utafiti ulioitwa "After the Promise", ambao unachambua utendaji wa serikali na watendaji wengine wa kisiasa.

Marejeo

Wanasiasa wa Kenya
Wajumbe wa Orange Democratic Movement (Kenya)
Watu walio hai
Sherehe ya Utamaduni ya Wamaragoli

Sherehe ya Utamaduni ya Wamaragoli, ambayo hufanyikia mjini Mbale kila tarehe 26 Desemba, ni sherehe ya kutambua si tu utamaduni na turati za Wamaragoli, ila jamii yote ya Waluhya walio na makao katika Kaunti ya Vihiga. Jamii hii ya Waluhya inajumuisha Wamaragoli, Wanyore, Watiriki na majirani zao ambao ni Waidakho na Wakisa.

Sherehe hii huandaliwa na Vihiga Cultural Society. Mlezi wa kwanza alikuwa Moses Mudavadi, baba wa mmoja wa mawaziri wakuu wasaidizi wawili wa nchi ya Kenya, Musalia Mudavadi.

Marejeo

Utamaduni wa Kenya
Kaunti ya Vihiga
Chuo Kikuu cha Kikatoliki cha Ghana

Chuo Kikuu cha Katoliki cha Ghana  ni moja ya vyuo vikuu vya binafsi nchini Ghana. Iko Fiapre, Sunyani katika Mkoa wa Brong Ahafo. Kilianzishwa na Kanisa Katoliki kikakubaliwa na Bodi Kitaifa ya kikubali tarehe 4 Desemba 2002.   Kundi la kwanza la wanafunzi lilianza tarehe 3 Machi 2003.  Uzinduzi rasmi wa chuo kikuu ulikuwa tarehe 13 november 2003.

Mipangilio
Chuo kikuu kina vitivo vitatu.

Kitivo cha Uchumi na Uongozi wa Biashara
Kitivo hiki huendesha programu zinazopelekea tuzo ya daraja zifuatazo. 

 B.Sc. Business Administration
 B.Sc. Economics

Kitivo ya Habari na Sayansi ya Mawasiliano na Teknolojia
Kitivo hiki kina programu za miaka minne zinazopelekea kutuzwa kwa tuzo la B.Sc.in Computer Science.

Kitivo cha Masomo ya Kidini

Vituo

 Kituo cha Masomo ya kuongeza faida
 Kituo cha 'Applied Research, Consultancy and Community Outreach' - ili kukuza utafiti katika Chuo Kikuu na kuwa unganishi la ubunifu na wanajamii.

Mahusiano
Chuo kikuu ina mahusiano kadhaa na taasisi zingine za kielimu. 

 Chuo Kikuu cha Ghana  Tovuti
 Chuo cha Boston, Boston, MA, USA Tovuti
 Chuo Kikuu cha Kikatoliki cha Amerika, Washington, DC, USA Tovuti
 Chuo kikuu cha Saint Mary's, Halifax, Nova Scotia, Kanada Tovuti

Angalia Pia
 Orodha ya vyuo vikuu nchini Ghana

Tanbihi

Viungo vya nje
 Tovuti Rasmi 
 Bodi ya Taifa ya Makubalio 

Elimu ya Ghana
Kikatoliki cha Ghana
Femi Oke

Femi Oke  (alizaliwa 1966) ni mtangazaji na mwandishi wa habari wa televisheni wa Uingereza. Femi alizaliwa nchini Uingereza na wazazi wenye asili ya Nigeria. Yeye ni msomi wa Chuo Kikuu cha Birmingham, ambako alipata shahada ya Bachelors katika maandiko ya Kiingereza na lugha. Sasa anaishi mjini New York na anaonekana kila siku kama mtangazaji na mhoijanaji katika kipindi cha redio cha The Takeaway  katika kituo cha redio cha 'Public Radio International'.

Kazi
Yeye ni mtangazaji wa zamani wa huduma ya hali ya anga ya CNN International katika mtandao wa kimataifa iliyo na makao makuu mjini Atlanta, Georgia. Alitangaza hali ya anga katika vipindi vya  Your World Today  na World News . Alitangaza pia kipindi cha Inside Afrika, kinachotangazwa na Isha Sesay, programu inayoangalia ndani ya uchumi, jamii na utamaduni na mwenendo wa mambo Barani Afrika. 

Femi alianza kazi yake katika umri wa miaka 14 kufanya kazi kama mwandishi mdogo wa stesheni ya Uingereza ya kwanza ya majadiliano LBC. Katika mwaka 1993 Femi alikifanyia kazi kituo cha televisheni cha Wire TV, hii ilikuwa kabla ya kipindi cha Janet Street Porter cha L!VE TV. Femi alifanya kazi katika vipindi kadhaa katika kituo hicho, ikiwa ni pamoja na kipindi maarufu cha  Soap on the Wire  kilichoonyeshwa Jumamosi mchana, na mtaalam Chris Stacey. Mapema ya 1990, Femi alitangaza programu ya elimu ya sayansi ya kwanza ya Science In Action  na pia alikuwa mtangazaji wa Top of the Pops. Pia alifanya kazi kwa GMTV, London Weekend Television, Men & Motors na Carlton Television. Alijiunga na CNN mwaka 1999, na kufanya kazi huko hadi 2008.

Amealikwa kufundisha kwa niaba ya World Meteorological Organization mjini Buenos Aires, Argentina, amefanya hotuba za mgeni katika Chuo Kikuu cha Emory Atlanta na amekuwa msemaji mgeni katika Umoja wa Kimataifa, kushughulikia Mpango wa Chakula Duniani mjini Roma, Italia.

Femi alionekana katika filamu fupi ya The Last Hour (2005).

Viungo vya nje
Wasifu wa CNN: Femi Oke 
Femi Oke: "Maisha yangu katika vyombo vya habari" 
Kipengo cha IMDb cha Femi Oke
Takeaway juu ya PRI.ORG 
Tovuti rasmi ya programu ya The Takeaway

Waliozaliwa 1966
Watu walio hai
Waandishi wa habari
watu wa Uingereza
Homa ya matumbo

Homa ya matumbo (kwa Kiingereza typhoid fever) husababishwa na bakteria anayeitwa Salmonella Typhi. Ugonjwa huu huambukizwa kwa mtu kula au kunywa chakula au maji yaliyo na kinyesi cha mtu aliyambukizwa.<ref name="Baron">{{cite book |author=Giannella RA |chapter=Salmonella |title=Baron's Medical Microbiology (Baron S et al., eds.) |edition=4th |publisher=Univ of Texas Medical Branch |year=1996 |url=http://www.ncbi.nlm.nih.gov/books/bv.fcgi?rid=mmed.section.1221 |isbn=0-9631172-1-1}}</ref> Bakteria hawa hutoboa na kunyonya chakula kwenye matumbo ya binadamu.

 Dalili 
 Homa kali
 Kutoka kwa jasho jingi
 Kuharisha (bila ya kutoa damu)
 Mara nyingine, vitone vyekundu huonekana kwenye mwili.
Kwa kawaida, homa ya matumbo isipotibiwa hugawanyika katika hatua nne, kila hatua ikichukua takriban wiki moja.

Katika wiki ya kwanza:

 Joto la mwili huongezeka
 Kichwa huuma
 Kukohoa
 Damu kutoka puani, ingawa tukio hili huwa ni nadra kutokea.
 Maumivu ya tumbo pia huweza kutokea

Katika wiki ya pili:

 Homa huongezeka
 Mgonjwa huanza kupagawa, kama mwenda wazimu
 Vitone vyekundu huanza kutokea kwenye kifua
 Mgonjwa huharisha, takriban mara sita au nane kwa siku.
 Kutapika kwa mgonjwa
 Ini la mgonjwa huvimba
 Homa ya mgonjwa huongezeka katika wakati wa alasiri kwenye wiki ya kwanza na ya pili.

Wiki ya tatu:
 Matumbo hutoa damu.
 Matumbo hutoboka

Wiki ya tatu ikimalizika, homa huanza`kutulia. Hii huendelea hadi wiki ya nne.

 Matibabu 
Mara nyingi, homa ya matumbo haiui binadamu. Dawa kama ampicillin, chloramphenicol, trimethoprim-sulfamethoxazole, amoxicillin and ciprofloxacin hutumika kutibu wagonjwa katika nchi zilizoendelea.

 Hatua za kuzuia kupata homa hii 

 Usafi wa mazingira na wa kinafsi ni hatua bora ya kujikinga kutokana na ugonjwa huu.
 Homa ya matumbo haiathiri wanyama kwa hiyo maambukizi ni kutoka kwa binadamu mmoja hadi mwingine.
 Homa hii huweza kuenea kwenye mazingira ambayo kinyesi cha binadamu hutangamana na vyakula vyao. Upishi wa makini na uoshaji mikono ni kingo bora zaidi kwa kuzuia maradhi haya kuenea.
 Chanjo ni za aina mbili: moja inayotiwa kwa njia ya mdomo iitwayo Ty21a (au Vivotif Berna) na nyingine ya sindano kwa majina Typhim Vi iliyotengenezwa na Sanofi Pasteur au Typherix'' iliyotengenezwa na GlaxoSmithKline.

Historia 
Mnamo mwaka 2004-2005, janga la homa ya matumbo lilizuka katika nchi ya Jamhuri ya Kidemokrasia ya Kongo iliyoathiri watu 42,000 na kuua watu 214 (kulingana na ripoti ya shirika la World Health Organization).

Waathiriwa maarufu 
 Mary Mallon, aliyejulikana kama Typhoid Mary.
 Louisa May Alcott, mwandishi wa Little Women.
 Charles Darwin, mwanasayansi, aliathirika pindi alipoenda nchini Chile mnamo 1835.
 Eugenia Tadolini, alikufa mjini Paris mnamo 1872.
 William Wallace Lincoln, mtoto wa tatu wa Abraham Lincoln, ambaye ni rais wa 16 wa Marekani, pamoja na Mary Todd Lincoln, walifariki kutokana na maradhi haya mnamo 20 Februari 1862.
 Wilbur Wright, alikufa mnamo 30 Mei 1912 baada ya kuugua homa hii.

Marejeo

Kusoma zaidi 
 
 
 
 

Maradhi ya kuambukiza
Tumbo
Chamanlal Kamani

Chamanlal Vrajlal Kamani ni mfanyabiashara mkubwa wa familia ya Kamani nchini Kenya, iliyo na maslahi katika mahoteli, mashamba ya maua, miundombinu, mawasiliano ya simu, pamba, pamoja na Diani Reef Beach Resort Whitesands Mombasa na Radisson Resort mjini Goa, India. Anahusika pia na Unicorn Holdings Pvt Ltd, kampuni iliyoorodheshwa kwenye tovuti ya SEBI kama inataka kununua Rajath Fedha. Kiungo hiki kinataja thamani ya Kamani (kama ilivyotangazwa chini ya pendekezo hili) Indian rupia 588.51 Lakhs, (milioni US $ 1.3). Watoto wake ni Rashmikant Chamanlal Kamani, Sudha Ruparell na Deepak Kamani.

Familia ya Kamani ina uwekezaji India, pamoja na mnyororo wa mahoteli 10 za anasa, na Dubai, hasa katika jumba la 'Business Towers'.

Familia hii imeshiriki katika baadhi ya mikataba tata ya biashara, ikiwa ni pamoja na madai ya kuhusika katika Kashfa ya Anglo Leasing usambazaji wa magari ya polisi kwa bei ya juu zaidi na uuzaji wa vifaa vya rada kwa wadhibiti wa trafiki ya hewa ya Kenya 
 
Infotalent Systems Private Ltd ilikuwa mmoja ya makampuni yao katika maombi ya kuibinafsisha Rajath Finance mwaka 2003. Infotalent ilitajwa katika ripoti ya John Githongo juu ya Rushwa nchini Kenya (ukurasa 11) kama mpokeaji wa mkataba wa Euro 59.7M kwa usalama wa polisi tarehe 19 Novemba 2003.

Familia hii imetoweka Kenya baada ya polisi wa Kenya kuwataja kama  wakosaji na kutangaza zawadi kwa kukamatwa kwao. Wanasemekana wapo Dubai au India wakiendesha biashara zao chini ya jina "Phoenix" kuzuia kujulikana. Shirika la mapato la India linaaminika kuchunguza utendaji wao, ambao unajumuisha biashara za hawala.

Viungo vya nje

Watu wa Kenya
Watu walio hai
I Lay My Love on You

"I Lay My Love on You" ni moja kati ya nyimbo zilizoimbwa na kundi la Westlife, wimbo huu ulitoka rasmi mwaka 2001, katika nchi za Australia, Kusinimashariki mwa bara la Asia na katika bara la Uropa isipokuwa katika nchi za Uingereza na Ieland.

Mapokezi 
Wimbo huu, ulishika nafasi ya kwanza katika chati ya Televisheni ya MTV na kuufanya wimbo huu kuwa wimbo wa nne katika nyimbo za Westlife kuwahi kufikia nafasi ya kwanza katika chati hiyo ya muziki

Kundi hili la Westlife pia limetengeneza wimbo huu huu katika lugha ya Kihispania unaitwa,
"En Ti Deje Mi Amor" ambao ulitoka kama single katika nchi zinazozungumza lugha ya Kihispania.

Mtiririko wa Nyimbo 
 I Lay My Love On You (Single Remix) - 3:29
 Dreams Come True - 3:07
 My Love (Radio Edit) - 3:52
 Nothing is Impossible - 3:15

Chati

Viunga vya Nje 
 "I Lay My Love On You" Official Music video
 Official Westlife Website

Nyimbo za Westlife
Nyimbo za 2001
When You're Looking Like That

"When You're Looking Like That" ni wimbo kutoka kwa kundi la muziki wa pop la Kiingereza, Westlife. Wimbo huu ulitolewa nchini Australia, Kusini Mashariki mwa bara la Asia, Latin Amerika na katika baadhi ya maeneo ya bara la Ulaya. Mwezi wa nne wa mwaka 2008, kundi la muziki la Ujerumani pia liliweza kuimba wimbo huu.

Mtiririko wa nyimbo 
 When You're Looking Like That (Single Remix) - 3:52
 Con Lo Bien Que Te (When You're Looking Like That - Single Remix) - 3:52
 Don't Get Me Wrong - 3:43
 I'll Be There - 3:54
 When You're Looking Like That (Video) - 3:52

Chati

Marejeo

Viunga vya nje 
 "When You're Looking Like That" Official Music video
 Official Westlife Website

Nyimbo za Westlife
Nyimbo za 2001
Chuo Kikuu cha Mekelle

Chuo Kikuu cha Mekelle kiko Kaskazini mwa Ethiopia (Mekelle au Mek'ele, Tigray), katika umbali wa kilomita 783 kutoka mji mkuu wa Ethiopia, Addis Ababa. Chuo hiki kina Kampasi tatu ndani ya mji wa Mek'ele, kampasi ya Endayesus (Kilimo cha Ardhi Kavu na Usimamizi wa Maliasili, Sayansi za kikompyuta Sci, Uhandisi na sayansi ya kompyuta, Sayansi ya Utibabu wa Wanyama),kampasi ya Adi Haki (Sheria na Utawala Bora, Lugha na ubinadamu, Biashara na Uchumi), na kampasi ya Aida (Chuo cha Sayansi ya Afya). Kampasi ya nne iko chini ya ujenzi katika Kelamino kama chuo cha Sayansi ya utibabu wa Wanyama. Chuo Kikuu cha Mekelle kilianzishwa Mei mwaka wa 2000 na Serikali ya Ethiopia (Baraza la Mawaziri, Kanuni No 61/1999 ya Ibara ya 3) kama taasisi elimu yenye ina sheria zake kibinafsi. Shule hili lilimiliki jina lake utoka malkia Mekell.  Kuunganisha vyuo viwili ndiko kuliumba chuo hiki kikuu: Chuo cha Mekelle cha Biashara Mekelle na chuo cha Mekelle. Vyuo hivi viwili vina maendeleo ya kihistoria na uhamishaji.

Historia
Chuo Kikuu cha Mekelle kilianza maisha mwaka wa 1993 kama chuo cha kilimom cha ardhi kavu ambacho mahali pa kudumu katika Mek'ele baada ya kuhamishwa mara kadhaa. Wakati wa serikali ya zamani, Chuo awali kilipangiwa kuhamishwa Seleh Leha, katika Northwestern Tigray. Lakini, kutokana na sababu nyingi, ilianzishwa kwanza katika Chuo Kikuu cha Asmarakama idara, lakini baadaye kilihamishwa Agarfa, kusini mwa Ethiopia, wakati Derg kuhamisha chuo kikuu cha Asmara mwaka 1990 kutokana na migogoro ya kisiasa wakati huo. Mwaka wa 1991, baada ya zaidi ya mwaka, Chuo kikuu cha Asmara kilirudi Asmara na Shule ya Kilimo cha Ardhi kavu ilihamia Chuo kikuu cha Alamaya. kwa muda mfupi Mwaka wa 1993, Chuo cha Kilimo katika Ardhi kavu kilihamishwa, Mek'ele kama Chuo cha Kilimo cha artdhi kavu na Usimamizi wa Maliasili, na kuata makazi ya kudumu katika kampasi ya Endayesus , ambayo imekuwa kituo cha jeshi tangu wakati wa Mfalme Menelik.

Baada ya wanakabiliwa na changamoto, Chuo cha kilimo katika ardhi kavu kliianza na digrii tatu mwaka wa 1993 pamoja na wanafunzi 42 . Baada ya miaka miwili, wa Kitivo cha Sayansi na Teknolojia kilianzishwa katika kampasi hii, vitivo hivi viwili vilipandishwa cheo na kuwa Chuo kikuu na Chuo cha Mekelle. Vile vile Kitivo cha sheria kilianza kwa kukubali wanafunzi wa diploma katika mpango wa elimu ya kuendelea .

Cho Kikuu cha Mekelle ni moja ya Vyuo vikuu 13vya kidunia nchini Ethiopia. Katika chuo kikuu cha Mekelle , kuna vitivo saba na idara 44.

Vyuo na vitivo
Kwa sasa, Chuo Kikuu hicho kina vitivo vifuatavyo:
 Chuo cha Kilimo Katika Ardhi Kavu
 Chuo cha Biashara na Uchumi
 Chuo cha Ubinadamu na Lugha.
 Chuo cha Sayansi ya Mazingra na Kikompyuta
 Chuo cha Sheria na Utawala
 Taasisi ya sayansi ya Matibabu
 Chuo cha Sayansi ya Utibabu wa Wanyama
 Chuo cha Sayansi ya Afya
 Chuo cha Uhandisi na Teknolojia

Vyuo vikuu vya Ethiopia
Jimbo la Tigray